ओबामा दे राश्ट्रपति औह्‌दे दी सघंद लैने दे इक दिन परैंत 21 जनवरी गी गै ओसामा गी पकड़ने लेई बेताब अमरीका ने अपने तेवर दस्सी दित्ते हे। ओबामा ने व्हाइट हाउस दे अपने पैह्‌ले फैसले च पाकिस्तान गी ओह्‌दे क्षेत्र च पनपा रदे आतंकवाद गी हर हाल च खत्म करने दी चेतवानी दिंदे होई गलाया हा जे उनेंगी ओसामा चाहिदा। जेकर पाकिस्तान ओसामा गी तलाशने च नकाम रौंह्‌दा ऐ तां उसी दित्ती जाने आह्‌ली सालाना करोड़ें डालरें दी मदाद रोकी दित्ती जाग।